慰安婦，係指日軍喺第二次世界大戰嗰陣徵召，為日本軍人提供性服務嘅女人，當中有好多係俾人強迫或者誘騙而淪為性奴隸。日本著名詞典《廣辭苑》對「慰安婦」一詞嘅解釋係「隨軍到戰地部隊慰問官兵嘅女人」，但係大多數歷史學者將慰安婦定義為「被迫充當日軍性奴隸嘅婦女」。呢尐女性主要來自日本本土、殖民地、中國，亦都有東南亞同荷蘭女性。